শিক্ষালাভের অর্থ ডিগ্রিলাভ নয়। স্রেফ অক্ষর জ্ঞানও নয়। সেটি হলো সিরাতুল মুস্তাকীম চেনার সামর্থ।শিক্ষা দেয় ন্যায়-অন্যায়,দেয় সত্য-অসত্যের মাঝে পার্থক্য করার যোগ্যতা।দেয় চেতনা ও চরিত্রে পরিশুদ্ধি। কিন্তু বাংলাদেশে শিক্ষানীতি পরিণত হয়েছে পরিশুদ্ধির বদলে দূষণের হাতিয়ারে।দেশের কলেজ-বিশ্ববিদ্যায়ে ডিগ্রিদান হলেও তাতে কি সিরাতুল মুস্তাকীম চেনার সামর্থ বেড়েছে? বেড়েছে কি ন্যায়-অন্যায়,সত্য-অসত্যের মাঝে পার্থক্য করার যোগ্যতা? সে লক্ষ্য যে অর্জিত হয়নি সেটি তো প্রমাণিত হয়েছে রাজনীতি,সংস্কৃতি,অর্থনীতি,আইন-আদালত তথা জীবনের প্রতিক্ষেত্রে ভ্রান্তি পথে চলায়। শিক্ষা ব্যবহৃত হয়েছে পথভ্রষ্ট করার হাতিয়ারে।বাংলাদেশের রাজনীতি,অর্থনীতি, প্রশাসন ও বিচারব্যবস্থা যে দুর্বৃত্তদের দ্বারা অধিকৃত তারা তো কোন বনজঙ্গলে বেড়ে উঠেনি, বরং উৎপাদিত হয়েছে বাংলাদেশের কলেজ­-বিশ্ববিদ্যালয়ে। অশিক্ষা বা কুশিক্ষায় মৃত্য ঘটে ধর্মীয় চেতনা,নৈতীক মূল্যবোধ ও মানবতার।অশিক্ষা ও কুশিক্ষার কারণেই অসম্ভব হয়েছিল আরবের কাফেরদের মানবতা নিয়ে বেড়ে উঠা।শয়তান ও তার অনুসারিদের মূল কাজটি তাই সুশিক্ষার কাজটি বন্ধ করে দেয়া। মানুষকে জাহান্নামে টানার এটিই হলো শয়তানের প্রধান স্ট্রাটেজী। নমরুদ ও ফিরাউনগণ তাই হযরত ইব্রাহীম(আঃ)ও হযরত মূসা (আঃ)র মত মানব ইতিহাসের শ্রেষ্ঠ শিক্ষদের জনপদে নামতে দেয়নি।একই কারণে মক্কার কাফেরগণও নবীজী (সাঃ)কে তাঁর জন্মভূমি থেকে বিতাড়িত করে ছেড়েছে।আজও দেশে দেশে শয়তানি শক্তির একই রূপ এজেন্ডা।সে অভিন্ন উদ্দেশ্য নিয়েই মুসলিম দেশে তারা স্কুল-কলেজ ও বিশ্ববিদ্যালয় গড়ে। এজন্যই সূদখোর,ঘুষখোর,ব্যাভিচারি ও খুনিদের শাস্তি দেয়া বা পতিতাবৃত্তির উচ্ছেদ নিয়ে বাংলাদেশের ক্ষমতাসীন সেক্যুলার শক্তির কোন আগ্রহ নেই।বরং তাদের মূল আগ্রহটি হলো,কোরআন-হাদীস শিক্ষার মূল পথগুলোকে বেছে বেছে বন্ধ করে দেয়া।সে সাথে শেখানো হচ্ছে,জিহাদ হলো সন্ত্রাস।পুলিশ এবং সৈনিকদের কাজ হয়েছে জিহাদ বিষয়ক বইগুলোকে বাজেয়াপ্ত করা।